ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԱԶԱՏԱՆ ԲՆԱԿԱՎԱՅՐԻ 24-ՐԴ ՓՈՂՈՑԻ ԵՎ ՈՍԿԵՀԱՍԿ ԲՆԱԿԱՎԱՅՐԻ 1-ԻՆ ՓՈՂՈՑԻ ԱՍՖԱԼՏԱՊԱՏՄԱՆ ԱՇԽԱՏԱՆՔՆԵՐ» ՍՈՒԲՎԵՆՑԻՈՆ ԾՐԱԳՐԻ ԻՐԱԿԱՆԱՑՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ

 Համայնքի ավագանու քննարկմանը ներկայացված «Հայաստանի Հանրապետության Շիրակի մարզի Ախուրյան համայնքի Ազատան բնակավայրի 24-րդ փողոցի և Ոսկեհասկ բնակավայրի 1-ին փողոցի ասֆալտապատման աշխատանքներ» սուբվենցիոն ծրագիրը մշակվել է «Տեղական ինքնակառավարման մասին» օրենքի 14-րդ հոդվածի, 18-րդ հոդվածի 1-ին կետի 4-րդ մասի, 84-րդ հոդվածի 2-րդ մասի, Հայաստանի Հանրապետության կառավարության 2006 թվականի նոյեմբերի 16-ի N1708-Ն որոշման 1-ին կետի 2-րդ ենթակետի, 12-րդ կետի 2-րդ ենթակետի «ա» պարբերության դրույթների պահանջներին համապատասխան: Այն ներառված է Ախուրյան համայնքի զարգացման հնգամյա ռազմավարական ծրագրում: Ազատան և Ոսկեհասկ բնակավայրերի վերը նշած փողոցների ասֆալտապատումը կարևոր նշանակություն կունենա բնակչության սոցիալ-տնտեսական զարգացման գործում, էականորեն կբարձրացնի զբոսաշրջային գրավչությունը՝ քանի որ ճանապարհը տանում է դեպի Սուրբ Աստվածածին կաթողիկե եկեղեցի: Ոսկեհասկ բնակավայրի 1-ին փողոցը Հայկավան բնակավայրին կապող հատվածն է: Ճանապարհը կնվազեցնի գյուղատնտեսական մթերքների տեղափոխման լոգիստիկ ծախսերը:

Հայաստանի Հանրապետության

Շիրակի մարզի

Ախուրյան համայնքի ղեկավար՝ Արծրունի Իգիթյան